དྲན་པ་བཞི་ལྡན་ཀྱི་ཁྲིད་ཀྱི་རིམ་པ་དངོས་གྲུབ་ཀུན་འབྱུང་བཞུགས་སོ།།བླ་མ་དམ་པ་རྣམས་ལ་ཕྱག
འཚལ་ལོ།།རྗེ་བློ་གྲོས་སྦས་པའི་གསུང་གི་བདུད་རྩི་དྲན་པ་བཞི་ལྡན་གྱི་སྙིང་པོ་ཉམས་སུ་ལེན་ཚུལ་ནི།དང་པོར་སེམ་ས་མ་ཡེངས་པར་དཀོན་མཆོག་གསུམ་ལ་སྐྱབས་འགྲོ་རྩེ་གཅིག་ཏུ
བྱས་པའི་རྗེས་སུ་འདི་ལྟར་བསམ་པར་བྱ་སྟེ།དེ་ཡང་ཡང་དག་པར་རྫོགས་པའི་སངས་རྒྱས་ཤཱཀྱ་ཐུབ་པ་ལ་སོགས་པའི་སངས་རྒྱས་ཐམས་ཅད་ཀྱིས་མགྲིན་གཅིག་ཏུ་སེམས་ཅན་ཐམས་ཅད

ཀྱིས་བདག་གིས་མ་བྱས་པར་གསུ་བྱས་པ།དོན་མི་འཁྲུལ་པོའི་གསུང་ཚད་མ་ཡིན་ལ།དེས་ན་སེམས་ཅན་ཐམས་ཅད་ཀྱིས་མ་ནམ་བྱས་རེས་ཀྱིས་ཚེ་འདིའི་མ་བཞིན་དུ་
དྲིན་གྱིས་བསྐྱངས་པའི་དྲིན་ཅན་ཤྭ་སྟག་ཡིན་པས།དེའི་དྲིན་ལན་དུ་མནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཉེ་རིང་ཆགས་སྡང་དང་བྲལ་བའི་བཏང་སྙོམས་ཆེན་པོ་ལ
གནས་པར་གྱུར་ཅིག།།སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག།བདེ་བ་དང་བདེ་བའི་རྒྱུ་ཐམས་ཅད་དང་ཕྲད་པར་གྱུར་ཅིག།སྡུག་བསྔལ་མེད་པའི་བདེ་བ་ཆེན་པོ་ལ་དུས
རྟག་ཏུ་གནས་པར་གྱུར་ཅིག།དེ་ལྟ་བུའི་བརྣོ་བ་ལ་གནས་པར་བྱ་བའི་ཕྱིར་དུ།བདག་གིས་སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་མྱུར་དུ་ཐོབ་པར་བྱའོ།།དེ་ལྟ་བུའི་སངས
རྒྱས་མྱུར་དུ་ཐོབ་པའི་ཕྱིར་དུ།ལམ་ཟབ་མོའི་རིམ་པ་ཉམས་སུ་ལེན་པ་ལ་འཇུག་པར་བྱའོ།།འདི་སེམས་ཅན་ཐམས་ཅད་མེར་དྲན་ཚུལ་ལོ།།དེ་ནས་རང་ཐ་མལ་དུ་གནས་པའི་སྤྱི་བོར་སྣ་ཚྭ།
པད་ཟླའི་སྟེང་དུ་དྲིན་ཅན་རྩ་བའི་བླ་མ་དེ་ཉིད་སྐུ་མདོག་དམར་སེར།ཞོལ་གཅིག་ཕྱག་གཉིས་ཀྱིས་རལ་གྲི་དང་གླེགས་བ་མ་འཛིན་པ།རྗེ་བཙུན་འཇམ་པའི་དབྱངས་ཀྱི་རྣམ་པ་ཅན་དུ་བསྒོམ།དེའི།

སྤྱི་བོར་པད་ཟླའི་གདན་ལ་པཎ་ཆེན་ཡེ་ཤེས་རྩེ་མོ་རྗེ་བཙུན་འཇམ་པའི་དབྱངས་ཀྱི་རྣམ་པ་ཅན།དེའི་སྤྱི་བོར་པད་ཟླའི་སྟེང་དུ་འདུལ་འཛིན་བློ་གྲོས་སྦས་པ་རྗེ་བཙུན་འཇམ་པའི་དབྱངས་ཀྱི་རྣམ་པ་ཅན།དེའི་སྤྱི་བོར།།
པད་ཟླའི་སྟེང་དུ་རྗེ་བཙུན་ཤེ་རབ་སེང་གེ་རྗེ་བཙུན་འཇམ་པའི་དབྱངས་ཀྱི་རྣམ་པ་ཅན།དེའི་སྤྱི་བོར་པད་བླའི་གདན་ལ་རྗེ་བཅུ་ནི་བློ་བཟང་གྲགས་པ་འཇམ་པའི་དབྱངས་ཀྱི་རྣམ་པ་ཅན།དེའི་སྤྱི་བོར་པད་ཟླའི་གདན
ལ་རྗེ་བཙུན་འཇམ་པའི་དབྱངས་ཉིད་སྐུ་མདོག་པ་ཀྱར་ཁྱེར་ཞལ་གཅིག་ཕྱག་གཉིས་པ།གཡས་རལ་གྲི་འགྱུར་ཞིང་གཡོན་གླེགས་པ་མ་ཞུགས་པར་འཛིན་པ།བུ་སྒྲ་རལ་པའི་ཐེར་ཚུགས་ཅན།དར
བྱིན་བཟའ་གསོལ་བཾ།རིན་པོ་ཆེའི་རྐྱེན་གྱིས་པརྒྱན་པ།ཞབས་གཉིས་རྡོ་རྗེ་སྐྱིལ་ཀྲུང་དུ་བཞུགས་པ།དེའི་སྤྱི་བོར་པད་ཟླའི་གདན་ལ་རྒྱལ་བ་རྡོ་རྗེ་འཆང་སྐུ་མདོག་སྔོན་པོ་ཞལ་གཅིག་ཕྱག
གཉིས་ཀྱིས་རྡོ་རྗེ་དང་དྲིལ་བུ་ཐུགས་ཀར་འཛིན་པ།དབུ་སྐྲ་རལ་པབའི་ཐོར་ཚུགས་ཅན།དར་གྱི་ན་བཟའ་གསོལ་བ།རིན་པོ་ཆེ་སྣ་ཚོགས་པས་བརྒྱན་ཅིང་།རྡོའི་སྐྱིལ་མོ་ཀྲུང་གིས་བཞུགས་པའི་བླ་མ
སངས་རྒྱས་དེ་རྣམས་ཀྱི་མཐའ་སྐོར་དུ་རྩ་རྒྱུད་ཀྱི་བླ་མ་རྣམས་དང་།དེའི་མཐའ་སྐོར་དུ་ཕྱོགས་བཅུའི་སངས་རྒྱས་རྣམས་དང་།དེའི་མཐའ་སྐོར་དུ་བྱང་ཆུབ་སེམས་དཔའ་རྣམས་དང་།དེའི་མཐའ་སྐོར་དུ

ཉན་རང་དགྲ་བཅོམ་པ་རྣམས་དང་།དེའི་མཐའ་སྐོར་དུ་བསྟན་སྲུང་ཡེ་ཤེས་པའི་ཚོགས་དང་བཅས་པ་ཐམས་ཅད་བཞུགས་བ་བསམ་མོ།།རྒྱལ་བ་རྡོ་རྗེ་འཆང་གི་སྤྱི
བོར་ཨོཾ་དཀར་པོ།མགྲིན་པར་ཨཱཿདམར་པོ།ཐུགས་ཀར་ཧཱུཾ་སྔོན་པོ།ཐུགས་ཀའི་ཧཱུཾ་དང་དེ་ཐམས་ཅད་ཀྱི་སྐུ་ལས་འོད་ཟེར་འཕྲོས་པས།རྩ་རྒྱུད་ཀྱི་བླ་མ་སངས་རྒྱས་བྱང་སེམས་ལ་སོགས་པ
ཐམས་ཅད་སྤྱན་དྲངས་ནས།སྤྱི་བོ་ན་བཞུགས་པའི་རྩ་བརྒྱུད་ཀྱི་བླ་མ་སོགས་ཐམས་ཅད་ལ་ཐིམ་པས་གཉིས་སུ་མེད་པར་བསམ།དེ་ནས།སངས་རྒྱས་ཐམས་ཅད་འདུས་པའི་སྐུ།ཞེས
སོགས་དང་།སྟོན་པ་བླ་མེད་སངས་རྒྱས་རིན་པོ་ཆེ།ཞེས་སོགས་ཀྱིས་ཕྱག་བྱ།དེ་ན་སྭ་མཎྜལ་རྒྱས་བསྡུས་གང་དུང་འབུལ།དེ་ནས།དངོས་བཤམས་ཡིད་སྦྲུལ་མཆོད་པ་མ་ལུས་འབུལ།ཞེས
སོགས་ཡན་ལག་བདུན་པ་བྱའོ།།དེ་ནས་རང་གི་སྤྱི་བོ་ན་བཞུགས་པ་དེ་རྣམས་ལ།ལུས་དེག་ཡིད་གསུམ་གུས་འདུད་དང་བཅས་པས།མཁྱེན་པས་སྲིད་པའི་འཆིང་པ་མཐར་མཛད་ཅིང་།ཞེས
པ་ནས།རྒྱལ་བ་རྡོ་རྗེ་འཆང་ལ་གསོལ་བ་འདེབས།ཞེས་བརྗོད།དམིགས་པ་ནི།རང་གི་སྤྱི་བོ་ན་བཞུགས་པའི་རྩ་རྒྱུད་ཀྱི་བླ་མ་སངས་རྒྱས་བྱང་སེམས་སོགས་དང་།ཁྱད་པར་རྒྱལ་བ་རྡོ་རྗེ

འཆང་གི་སྐུ་ལས་བདུད་རྩི་འོད་ཟེར་དང་བཅས་པ་བྱུང་བས།རང་གི་སྤྱི་བོ་ལ་སོགས་པའི་ལུས་ཀྱི་ཆ་ལ་ཐིམ་པས་སྡིག་སྒྲིབ་ཐིད་དང་ནད་གདོན་ཐྃད་སྦྱང་ནཱ་ལུས་བདུད་རྩིས་གང་།སངས་རྒྱས་བྱང་སེམས
སོགས་དང་ཁྱད་པར་རྒྱལ་བ་རྡོ་རྗེ་འཆང་གི་བྱིན་རླབས་ཞུགསུ་པས།ཚེ་དང་བསོད་ནམས་དང་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས་པར་བསམ་མོ།།དེ་ནས།རབ་འབྱམས་ཞིང་གི
ཞེས་པ་ནས།མགོན་པོ་འཇམ་པའི་དབྱངས་ལ་གསོལ་བ་འདེབས།ཞེས་པ་དང་།དེ་ནས་རྗེ་ཚོང་ཁ་པའི་གསོལ་འདེབས།རྗེ་ཤེས་རབ་སེང་གེའི་གསོལ་འདེབས།རྗེ་བློ་གྲོས་སྦས་པའི་གསོལ
འདེབས།པཎ་ཆེན་ཡེ་ཤེས་རྩེ་མོའི་གསོལ་འདེབས།རང་གི་རྩ་བའི་བླ་མའི་གསོལ་འདེབས་རྣམས་བྱའོ།།དེ་ཡང་གསོལ་པ་འདེབས་ཞེ་ཊ་ཀྱིར་སྐབས་སུ་དམིགས་པ་གཞན་རྣམས་སྔར་བཞིན
དང་རྔཁྱད་པར་བླ་མ་གང་དང་གང་ཡིན་པ་དེའི་བྱིན་རླབས་ཞུགས་པར་བསམ་མོ།།དེ་ནས་མཐའ་ནས་རིམ་པ་བཞིན་དུ།ཆོས་སྐྱོང་ཉན་རང་རྣམས་བྱུང་སེམས་དང་།བྱང་སེམས་རྣམས
སངས་རྒྱས་དང་།སངས་རྒྱས་རྣམས་རྩ་རྒྱུད་ཀྱི་བླ་མ་དང་།རྩ་རྒྱུད་ཀྱི་བླ་མ་རྣམས་རྡོ་རྗེ་འཆང་ལ་ཐིམ་པར་བསམ་མོ།།དེ་ནས།འཇིག་རྟེན་འཇིག་རྟེན་འདས་པའི་དགེ་ལེགས་ཀྱི།ཞེས

སོགས་དང་།འཕགས་མཆོག་ཀླུ་སྒྲུབ་ཡབ་སྲས་དགོངས་པ་གང་།།ཇི་བཞིན་ཁོང་དུ་ཆུད་པར་བྱིན་གྱིས་རློབས།།ཞེས་བརྗོད་ནས།དེ་དང་དེའི་རྟོགས་པ་རང་རྒྱུད་ལ་སྐྱེས
པར་བསམ་མོ།།དེ་ནས་རྡོ་རྗེ་འཆང་འཇམ་དབྱིངས་ལ་ཐིམ།དེ་ནས་རིམ་བཞིན་གཅིག་ལྔ་གཅིག་ཐིམ།དེ་རྣམས་རྩ་བའི་བླ་མ་ལ་ཐིམ་པས།རྩ་བའི་བླ་མ་དེ་ཉིད་སྐྱབས་གསུམོ་ཀུན་འདས
ཀྱི་ངོ་བོར་གྱུར་པར་བསམ།དེ་ནས།དགེ་འདིས་མཚོན་ནས་དུས་གསུཾ་དང་འབྲེལ་པའི།།ཞེས་སོགས་སྨོན་ལམ་ཡང་གདབ་བོ།།འདི་ནི་བླ་མ་སངས་རྒྱས་སུ་དྲན་པའི་ཚུལ་ཡིན།དེ་ནས་བྲ་མ
རང་ལ་ཐིམ་པས་རང་གི་ལུས་ངག་ཡིད་གསུམ་དང་།བླ་མའི་སྐུ་གསུང་ཐུགས་དབྱེར་མེད་དུ་གྱུར་པ་ནི།རང་ཉིད་པདྨ་དང་ཟླ་བའི་གདན་ལ་རྗེ་བཙུན་འཇམ་མེའི་དབྱངས་སྐུ་མདོག་དམར་སེར
འོད་ཀྱི་རང་བཞིན་ཅན།རལ་གྲི་དང་གླེགས་བམ་འཛིན་པ་རྡོ་རྗེ་སྐྱིལ་ཀྲུང་གིས་བཞུགས་པར་བསམ་མོ།།འདི་ནི་རང་ལུས་ལྷ་སྐུར་དྲན་ཚུལ་ལོ།།གང་སྣང་རང་བཞིན་མེད་པར་དྲན་པ་སྒོམ
ཚུལ་ནི།གང་ཟག་གི་བདག་མེད་སྒོམ་ཚུལ་དང་།ཆོས་ཀྱི་བདག་མེད་སྒོམ་ཚུལ་ལོ།།དང་པོ་ལ།ཞི་གནས་སྒོམ་ཚུལ་དང་།ལྷག་མཐོང་སྒོམ་ཚུལ་ལོ།།དེ་ཡང་སྟོང་ཉིད་ལ་དམིག

པའི་ཞི་གནས་སྒོམ་པའི་སྔོན་དུ་རིག་པའི་དཔྱད་པ་བྱེད་ཀྱང་དངོས་གཞི་སྒོམ་པའི་གནམ་སྐབས་སུ་དཔྱད་སྒོམ་མི་བྱེད་པར།འཇོག་སྒོམ་ཁོ་ན་བྱའོ།།རིགས་པས་དཔྱད་སྒོམ་མྱེན་ཚུལ་ནི།དཔེར་།།
མཐོ་ཡོར་བདེན་གྲུབ་ཏུ་འཛིན་པའི་ཤེས་པ་ལ།མཐོ་ཡོར་བདེན་པར་གྲུབ་པར་སྣང་ཡང་།མཐོ་ཡོར་ཁོ་རང་གི་དོས་ནས་བདེན་པར་གྲུབ་པ་ཅུང་ཟད་ཀྱང་མེད་པས།མཐོ་ཡོར་བདེན་པར་གྲུབ་པ
ཅུང་ཟད་ཀྱང་མེད་དེ།སྐྱེས་བུའི་རྩོལ་བས་རྡོ་དང་སོ་ཕག་སོགས་དུ་མ་རྩིགས་པའི་རྐྱེན་ཚོགས་པ་ལ་བརྟེན་ནས།མཐོ་ཡོར་ཞེས་བྱུང་བ་ཡིན་ནོ།།དེ་ཡང་ཡིན་ཏེ་རྐྱེན་མ་ཚོགས་གོང་དུ་མཐོ་ཡོར
གྲུབ་པ་མེད་ལ།དེ་ཉིད་སོ་སོར་བཤིག་པའི་རྗེས་སུ་ཡང་མཐོ་ཡོར་གྲུབ་པ་མེད།དེ་ལྟ་རྐྱེན་ཚོགས་བའི་ཆ་ཡང་རྡོ་དང་སོ་ཕག་རེ་རེ་ནས་མཐོ་ཡོར་ཡིན་མ་ཡིན་དཔྱད་པའི་ཚེ་ན་མཐོ་ཡོར་ཡིན་པ
ཅུང་ཟད་ཀྱང་མེད་པས་ན།མཐོ་ཡོར་ཁོ་རང་གི་ངོས་ནས་མཐོ་ཡོར་དུ་གྲུབ་པ་ཅུང་ཟད་ཙམ་ཡང་མེད་པ་ཡིན་ནོ།།དཔེ་དེ་བཞིན་དུ་ངར་འཛིན་ལྷན་སྐྱེས་ལ་ང་ཁོ་རང་གི་ངོས་ནས་བདེན་གྲུབ་ཏུ་སྣང་ཡང་།
ཞེས་པ་ཅིག་ཁོ་རང་གི་ངོས་ནས་བདེན་པར་གྲུབ་པ་ཅུང་ཟད་ཙམ་ཡང་མེད་པས།ང་བདེན་པར་གྲུབ་བ་ཅུང་ཟད་ཙམ་ཡང་མེད་དེ།ང་དེ་རྒྱུ་རྐྱེན་ཚོགས་པ་ལ་བརྟེན་ནས་བྱུང་བ་ཡིན་པོས་སོ།།

རྒྱུ་རྐྱེན་ཚོགས་པ་ལ་རྟེན་ནས་ཇི་ལྟར་འབྱུང་སྙམ་ན།རང་གི་ཕུང་པོ་འདི་ལ་རྟེན་ནས་ངའོ་སྙམ་པ་འབྱུང་།ཕུང་པོ་འདི་ལ་མ་རྟེན་པའི་ང་ཅུང་ཟད་ཙམ་མེད་པས་སོ།།་ཕུང
པོ་འདི་ཡང་རྒྱུ་རྐྱེན་ཚོགས་པ་ལ་རྟེན་ནས་བློ་བུར་དུ་བྱུང་བ་ཡིན་ཏེ།དང་པོ་རྒྱུ་རྐྱེན་མ་ཚོགས་གོང་དུ་ཕུང་པོ་ཞེས་པ་མི་འབྱུང་།མཐར་ཕུང་པོ་ཞིག་པའི་ཚེ་ན་ཕུང་པོ་ཞེས་པ་མི་འབྱུང་།ད་ལྟར་བའི
ཕུང་པོ་འདི་རི་རེ་ནས་དཔྱད་དེ་ཕུང་པོ་ཡིན་མ་ཡིན་བརྟགས་པ་ན།ཕུང་པོར་གྲུབ་པ་ཅུང་ཟད་ཙམ་ཡང་མེད་པས་ནི།ང་གང་ལས་བྱུང་བའི་གཞི་ཕུང་པོར་གྲུབ་པར་ཅུང་ཟད་ཙམ་ཡང
མེད་པས།ང་ཞེས་པ་འདི་ཁོ་རང་གི་ངོས་ནས་བདེན་པར་གྲུབ་པ་ཅུ་ཟད་ཙམ་ཞིག་མེད་པར་ཐག་ཆོད་པའི་ངེས་ཤེས་སྐྱེས་པ་ན།དེའི་སྟེང་དུ་རྩེ་གཅིག་ཏུ་བཞག་པར་བྱའོ།།དེ་ཡང་ང
ཞེས་པ་འདི་མིང་ཙམ་དུ་སྣང་ཚུལ་ལྟར་བྱུང་ཡང་།ངཞེས་པ་དེ་ཡོད་མེད་དོན་ལ་དཔྱད་པ་ན་སྣང་ཚུལ་ལྟར་མེད་སྙམ་དུ་བསྒོམ་པར་བྱའོ།།དེའི་ཚེ་དབྱུང་སྒོམ་སོགས་མི་བྱེད་པར་འཇོག་སྒོམ་ཁོ་ན
བྱའོ།དེ་ཡང་སྟོང་ཉིད་ངེས་པའི་དམིགས་རྟེན་ཤིན་ཏུ་གསལ་བའི་གསལ་ཆའི་ངར་སྤྲིང་ངེ་བ་དང་།སྟོང་ཉིད་ལ་དམིགས་རྟེན་མ་གཏོགས་ཁྱད་ཆོས་གཉིས་དང་ལྡན་པས་བསྐྱང་བར་བྱའོ།།དེ་ཡང

ཁྱུད་ཆོས་དང་པོས་བྱིང་བ་སེལ།ཁྱད་ཆོས་གཉིས་པས་རྒོད་པ་སེལ་ལོ།།འོ་ན་བྱིང་རྒོད་གང་ཞེ་ན།དམིགས་པ་ལ་བཞག་པའི་ཚེ་དམིགས་པ་པམིགས་པ
བ་ནི་བྱིང་བ་ཡིན།རྒོད་པ་གང་ཞེ་ན།སེམས་དམིགས་པ་ལ་མི་གནས་པར་དམིགས་པ་ལས་སེམས་འཕྲོ་བ་ནི་རྒོད་པ་ཡིན་ནོ།།དེ་གཉིས་གང་གིས་སེལ་ཞེས་ན།དམིགས་པ་ལ
དམིགས་པའི་འཛིན་སྟངས་གྲིམ་པར་བྱས་ཏེ་བསྒོམས་པས་བྱིང་རྨོད་གཉིས་ཀ་སེལ་ལོ།།འོན་ཀྱང་བྱིང་བ་ཡང་ཡང་འོང་བ་ན།དཀོན་མཆོག་གི་ཡོན་ཏན་སེམས་པ་དང་།ཉི་ཟླ་སོགས་ཀྱི
སྣང་བ་ཡིད་ལ་བྱས་ཏེ་སྒོམ།རྒོད་པ་ཡང་ཡང་འོང་བ་ན།འཆི་བ་མི་ཆུག་པ་དང་།འཁོར་བའི་ཉེས་དམིགས་སོགས་བསྒོམས་ནས་བྱིང་རྒོད་སངས་པ་དང་སླར་དམིག་པ་ལ་བརྩེ་གཅིག་ཏུ་བཞག
ནས་སྒོམ་པར་བྱའོ།།དེས་ན་དམིགས་རྟེན་མ་བརྗེད་པའི་དྲན་འདུན་དུ་རེ་བའི་སྤྱོད་ཚུལ་གལ་ཆེའོ།།དེ་ལྟར་སྟོང་ཉིད་ལ་དམིགས་པའི་ཞི་གནས་བསྒོམས་པས་ཞི་གནས་རྗེས་མཐུན་པ་དང་།ཞི་གནས
མཚན་ཉིད་པརྒྱུད་ལ་སྐྱེ་བར་འགྱུར་རོ།།གཉིས་པ་ལྷག་མཐོ་སྒོམ་ཚུལ་ལ།ར་བདེན་མེད་དུ་སྒོམ་ཚུལ་དང་།ང་ཡི་བ་བདེན་མེད་དུ་སྒོམ་ཚུལ་ལོ།།དང་པོ་ནི།ལྷག་མཐོང་སྒོམ་པའི་སྔོན་དུ་

ཡང་རིག་པས་དཔྱད་པ་བྱེད།དངོས་གཞི་སྒོམ་པའི་སྐབས་སུ་ཡང་རིག་པས་དཔྱད་པ་བྱེད་དོ།།།དང་པོ་སྒོམ་པའི་སྔོན་དུ་རིག་པས་དཔྱད་པར་བྱེད་ཚུལ་ནི།དཔེར།།
ན་མཐོ་ཡོར་བདེན་པར་འཛིན་པའི་ཤེས་པ་ལ་མཐོ་ཡོར་བདེན་གྲུབ་ཏུ་སྣང་ཡང་ཞེས་པ་ནས།ང་སྣང་ཚུལ་ལྟར་ཅུང་ཟད་ཀྱང་གྲུབ་པ་མེད་ཅེས་པའི་བར་རྣམས་སྔར་བཤད་པ་ལྟར་འདིར་ཡང་བསྒོམ་པར
བྱེད་དོ།།དེ་ཡང་ང་ཞེས་བྱ་བ་དེ་ཁོ་རང་གི་ངོས་ནས་ཡུལ་སྟེང་ནས་གྲུབ་ཚུལ་ཅུང་ཟད་ཙམ་ཡད་མི་འདུག་སྙམ་པའི་ངེས་ཤེས་དེ་ལ་གནས་བཞིན་པའི་དང་ནམ་ཤེས་པའི་ཆ་ཤས་ཕྲ་མོ་ཞིག
གིས་སླར་ཡང་རང་བཞིན་མེད་པའི་ཚུལ་གྱིས་དཔྱད་སྒོམ་ཕྲ་མོ་ཡང་ཡང་བྱའོ།།དེ་ལྟ་བུའི་མཉམ་གཞག་ལས་ལངས་པའི་རྗེས་ཐོབ་ཏུ་ཀུན་རྫོབ་སྣང་བའི་ཆ་ཅི་ཤར་ཡང་།མཉམ་གཞག་བདེན
མེད་དེའི་རྩིས་ཟིན་པའི་ངང་ནས་འདི་རྣམས་མེད་བཞིན་དུ་སྣང་བའི་སྣང་བ་སྒྱུ་མ་ལྟ་བུ་ཡིན་སྙམ་དུ་བསམ་པར་བྱའོ།།གཉིས་པ་ནི།ང་ཁོ་རང་གི་ངོས་ནས་ཡུལ་སྟེང་ནས་གྲུབ་པ་ཅུང་ཟད་ཙམ
ཡང་མེད་པས་ཕུང་པོ་མིག་སྣ་སོགས་དེ་ཡི་བ་རྣམས་ཀྱང་ཡུལ་སྟེངས་ནི་ས་གྲུབ་པ་མེད་པའི་ཚུལ་རྣམས་བསྒོམ་པར་བྱའོ།།གཉིས་པ་ཆོས་ཀྱི་བདག་མེད་སྒོམ་ཚུལ་ནི།སྒོམ་པའི

སྔོན་དུ་ཡང་རིག་པས་དཔྱད་པ་བྱེད།དངོས་གཞི་སྒོ་བའི་སྐས་སུ་ཡང་རིག་བྲཱུ་དཔྱད་པ་བྱེད།སྒོ་བའི་སྔོན་དུ་རཱིམ་པྲེ་དཔྱད་པ་བྱེད་ཚུལ་ནི།མཐོ་ཡོར་བདེན་གྲུབ་པི་བདེན་འཛིན་གྱི་ཤེས་པ་ལ།མཐོ་ཡོར་བདེན
གྲུབ་ཏུ་སྣང་ཡང་ཞེས་སོགྲ་སྔར་ལྟར་དཔྱད་པའི་མཐར།དཔེ་དེ་བཞིན་དུ་རང་གི་ཕུང་པོ་བདེན་གྲུབ་ཏུ་སྣང་བའི་ཤེས་པ་ལ།ཕུང་པོ་བདག་མེད་དུ་མི་སྣང་བར་ཕུང་པོ་བདེན་གྲུབ་ཏུ་སྣང་ཡང་།ཕུང་པོ་བདེན
གྲུབ་ཏུ་མེད་དོ།།ཕུང་པོ་རྒྱ་དང་རྐྱེན་ལ་ལྟོས་ནས་སྐྱེས་པའི་ཕྱིར།ཕུང་པོ་རྒྱུ་དང་རྐྱེན་ལ་ལྟོས་ན་ས་སྐྱེས་པས་ཕུང་པོ་རྒྱུ་དང་རྐྱེན་ལ་བྱལྟོས་པར་གྲུབ།ཕུང་པོ་རྒྱུ་དང་རྐྱེན་ལ་ལྟོས་པས་ཕུ
པོ་ར་ང་ཚུགས་མ་ཐུབ།ཕུང་པོ་རང་ཚུགས་མ་ཐུབ་པས་ཕུང་པོ་ཡུལཁྲོ་རང་གི་ངོས་ནས་ཡུལ་སྟེང་ནས་གྲུབ་པ་ཅུང་ཟད་ཙམ་མེད་པར་ངེས་པ་ཐག་ཆོད་པའི་ངེས་ཤེས་ནམ་མཁའ་ལྟ་བུའི་ལྷོང་
ཉིད་ཀྱི་ངང་དུ་སྔར་ལྟར་བཞག་པར་བྱའོ།།དེ་ལྟ་བུའི་མཉམ་བཞག་ལ་གནས་བཞིན་པའི་ངང་ནས་སླར་ཡང་ཤེས་པའི་ཆ་ཤོས་ཕྲ་མོ་ཅིག་གིས་ཕུང་པོ་སོགས་ཡུལ་སྟེང་ནས་མ་གྲུབ་པའི
ཚུལ་ཡང་ཡང་བསྒོམ་པར་བྱའོ།།དེ་ལྟ་བུའི་མཉམ་བཞག་ལས་ལངས་པའི་རྗེས་ཐོབ་སྒྱུ་མ་ལྟ་བུའི་རྣལ་འབྱོར་ཡང་བསྒོམ་པར་བྱའོ།།གཞན་ཡང་ད་དང་ང་ཡིར་འཛིན་རྡོ་ལོ་སོགས

པའི་ཆོས་ཐམས་ཅད་བདེན་པར་ཡོད་མེད་ཀྱི་རིག་པས་དཔྱད་པའི་རྗེས་སུ།དེ་རྣམ་ཐམས་ཅད་བདེན་པར་མེད་པའི་མཉམ་གཞག་ནམ་མཁའ་ལྟ་བུའི་སྟོང་ཉིད་དང་།དེ་ལྔ
ལངས་པ་ན་རྗེས་ཐོབ་སྒྱུ་མ་ལྟ་བུའི་རྣལ་འབྱོར་ཡང་ཡང་བསྒོམ་པར་བྱའོ།།འདི་ནི་འདུལ་བ་འཛིན་པ་བློ་གྲོས་སྦས་པས་གསུངས་པའི་དྲན་པ་བཞི་ལྡན་གྱི་སྙིང་པོ་ཙམ་ཞིག་ལགས།
འདི་བཀའ་བཅུ་པ་དཔལ་འབྱོར་རབ་རྒྱས་ཀྱིས་གསོལ་བ་བཏབ་པའི་ཚེ་ལེགས་པར་གདམས་པའོ།།འདིས་ཀྱང་བསྟན་པ་རིན་པོ་ཆེ་ཕྱོགས་དུས་ཀུན་ཏུ་རྒྱས་པའི་བྱེད་ལས་ཅན་དུ
གྱུར་ཅིག།།སརྦ་ཛ་ག་ཏཾ།